CELEX: C2005/296/69
Language: da
Date: 2005-11-26 00:00:00
Title: Sag T-362/05: Sag anlagt den  21. september 2005  — Nuova Agricast mod Kommissionen for De Europæiske Fællesskaber

26.11.2005   
            
            
               DA
            
            
               Den Europæiske Unions Tidende
            
            
               C 296/33
            
         Sag anlagt den 21. september 2005 — Nuova Agricast mod Kommissionen for De Europæiske Fællesskaber
   (Sag T-362/05)
   (2005/C 296/69)
   Processprog: italiensk
   Parter
   
      Sagsøger: Nuova Agricast s.r.l. (Cerignola, Italien) [ved: Advokat Michele Arcangelo Calabrese]
   
      Sagsøgt: Kommissionen for De Europæiske Fællesskaber
   Sagsøgerens påstande
   Sagsøgeren anmoder med alle forbehold i medfør af retsplejereglerne Retten om at fastslå, at Kommissionen ved at have udvist den i stævningen anførte ulovlige adfærd groft og åbenbart har tilsidesat fællesskabsretten og fremkaldt et økonomisk tab for sagsøgeren, og at Retten derfor dømmer sagsøgte til at yde erstatning til sagsøgeren:
   
               a)
            
            
               701 692,77 EUR som erstatning for tabet som følge af den manglende opnåelse af støttens første rate
            
         
               b)
            
            
               701 692,77 EUR som erstatning for tabet som følge af den manglende opnåelse af støttens anden rate
            
         
               c)
            
            
               701 692,77 EUR som erstatning for tabet som følge af den manglende opnåelse af støttens tredje rate
            
         
               d)
            
            
               renter af ovennævnte beløb efter opskrivning
            
         
               e)
            
            
               1 453 387,03 EUR eller et større eller mindre beløb, som Retten eventuelt i enighed med Kommissionen måtte fastsætte i løbet af sagen som erstatning for selskabets forringede driftsresultat i det forretningsår, der sluttede den 30. juni 2002, i forhold til det, der ville være opnået, hvis investeringsprogrammet var blevet fuldført
            
         
               f)
            
            
               renter af det i litra e) nævnte beløb efter opskrivning,
            
         
               g)
            
            
               Kommissionen tilpligtes at betale sagens omkostninger, herunder udgifter til sagsøgerens tekniske konsulentbistand.
            
         Søgsmålsgrunde og væsentligste argumenter
   Sagsøgeren gør som i sagerne T-139/03 (1), T-151/03 (2) og T-98/04 (3) gældende, at Kommissionen har udvist en ulovlig adfærd i forbindelse med de indledende undersøgelser i statsstøttesag nr. N 715/99, der blev afsluttet med en godkendelsesbeslutning uden indsigelser. Ved denne godkendelse blev statsstøtteordningen, som blev vedtaget med lov nr. 488/92, og som i 1997 allerede var blevet godkendt indtil 31. december 1999, forlænget for syvårsperioden 2000-2006.
   Det skal i den forbindelse erindres, at ifølge den særlige administrative fremgangsmåde for opnåelsen af støtten skulle den italienske regering iværksætte halvårlige udbud, hvori de interesserede selskaber kunne deltage. De økonomiske midler, der ville blive givet til finansiering ved udbuddene, ville blive tildelt de opstillede selskaber efter rangorden indtil udtømningen af midlerne. Efter at have deltaget i det tredje udbud kunne sagsøgeren ikke opnå støtte på grund af udtømningen af midlerne, der var stillet til rådighed i rangordenen.
   Den italienske regering har i forbindelse med forelæggelsen af støtte N 715/99 til undersøgelse anmodet Kommissionen om i det første udbud efter den nye ordning at acceptere den fornyede fremsættelse af ansøgningerne, der stammer fra tredje og fjerde udbud. Men Kommissionen har udelukkende imødekommet anmodningen for så vidt angår fjerde udbud.
   Til støtte for sine påstande har sagsøgeren gjort gældende:
   
               —
            
            
               at Kommissionen ikke iværksatte en formel undersøgelsesprocedure, da den, efter at den havde modtaget anmodningen fra den italienske regering om at godkende den fornyede fremsættelse af ansøgningerne fra det tredje udbud under den tidligere ordning, fandt dette uforeneligt med fællesmarkedet. På denne måde har sagsøgte tilsidesat traktatens artikel 88, stk. 2, og princippet om retten til forsvar
            
         
               —
            
            
               overtrædelse af retssikkerhedsprincippet og princippet om beskyttelse af den subjektive retsstilling
            
         
               —
            
            
               et fejlskøn.
            
         Ifølge sagsøgeren har Kommissionen — idet den har foretaget en ny undersøgelse af spørgsmålet om foreneligheden med fællesmarkedet af anmodningen om at give virksomhederne tilladelse til at fremsætte deres ansøgninger i forbindelse med det tredje udbud på ny og herefter konkluderede, at dette var uforeneligt med fællesmarkedet, uden at der blev givet de interesserede parter den mindste adgang til kontradiktion — ændret sin beslutning fra 1997 om godkendelse af ordningen, der allerede forudsatte en undersøgelse i medfør af traktatens artikel 87.
   Herudover har sagsøgte, ved at gribe ind i en subjektiv retsstilling, der stadig eksisterer, og ophæve denne, gennemført en reel og egentlig tilbagekaldelse af godkendelsesbeslutningen fra 1997, dog uden at iagttage de proceduremæssige garantier, der er fastsat i forordning (EF) nr. 659/99 i tilfælde af tilbagekaldelse af støtte.
   
      (1)  Rettens kendelse af 8.6.2005, ikke trykt i Samling af Afgørelser.
   
      (2)  Rettens kendelse af 8.6.2005, endnu trykt i Samling af Afgørelser.
   
      (3)  Rettens kendelse af 15.6.2005, ikke trykt i Samling af Afgørelser.